CELEX: C2004/228/57
Language: et
Date: 2004-09-11 00:00:00
Title: Kohtuasi C-294/04: Eelotsusetaotlus, mille esitas Juzgado de lo Social no 30 de Madrid 5. juuli 2004. aasta kohtuotsusega kohtuasjas C. Sarkatzis Herrero v. Instituto Madrileño de la Salud

11.9.2004   
            
            
               ET
            
            
               Euroopa Liidu Teataja
            
            
               C 228/28
            
         Eelotsusetaotlus, mille esitas Juzgado de lo Social no 30 de Madrid 5. juuli 2004. aasta kohtuotsusega kohtuasjas C. Sarkatzis Herrero v. Instituto Madrileño de la Salud
   (Kohtuasi C-294/04)
   (2004/C 228/57)
   Euroopa Ühenduste Kohus on saanud Juzgado de lo Social no 30 de Madrid 5. juuli 2004. aasta kohtuotsusega otsustatud eelotsusetaotluse kohtuasjas C. Sarkatzis Herrero v. Instituto Madrileño de la Salud, mis saabus kohtukantseleisse 12. juulil 2004.
   Juzgado de lo Social no 30 de Madrid küsib Euroopa Kohtult eelotsust järgmistes küsimustes:
   
               1)
            
            
               Kas ühenduse sätteid sünnituspuhkuse ja meeste ja naiste vahelise võrdse kohtlemise töökohale juurepääsus kohta tuleb tõlgendada nii, et naine, kes sünnituspuhkusel olles saab avalikus teenistuses tööd, peab saama teiste avalikku teenistusse pääsemise konkursi läbinutega samad õigused?
            
         
               2)
            
            
               Eraldiseisvalt sellest, mis juhtuks esimest korda tööle asuva teenistujaga, siis, kui teenistussuhe oli sünnituspuhkuse ajal kehtiv, ent peatatud, kas õigus juurdepääsule tähtajatule ametikohale kujutab mõnda karjääriarenguga seonduvat õigust, mida ei saa mõjutada asjaolu, et asjaomane isik oli sünnituspuhkusel?
            
         
               3)
            
            
               Kas viidatud sätete ja eriti meeste ja naiste vahelise võrdset kohtlemist töökohale juurdepääsus või juba tööl puudutavate sätete rakendamisel võib tähtajatu ametikoha saanud sünnituspuhkusel olev ajutine teenistuja asuda oma teenistuskohale ning saada ametniku staatuse koos sellega kaasnevate õigustega, nagu näiteks tema ametikarjääri alustamine ja teenistusstaaži arvutamine, alates sellest hetkest ja samadel tingimustel kui teised ametikohti saanud kandidaadid, vaatamata sellele, et tema puhul rakenduvate siseriiklike sätete järgi võib tegeliku töötamisega kaasnevate õiguste kasutamist peatada hetkeni, kuni ta tegelikult alustab töötamist?